Sungai Parit

Sungai Parit (Pelaihari) adalah batang banyu nang ada di Kalurahan Pelaihari, Kacamatan Pelaihari, Kabupatin Tanah Laut, Kalimantan Selatan. Di aliran sungai ngini tadapat parkampungan Cina Parit, nang mahubungakan Kalurahan Pelaihari wan Kalurahan Sarang Halang.

Ujar urang bahari, ngaran Kampung Parit tumatan kata parit atawa saluran. Jaman bahari, di kampung ngini ada tambang amas, wan Sungai Parit dipakai jadi panampungan pasir amas nitu. Buhannya nang bagawi di tambang amas nitu banyak nang didatangakan tumatan luar dairah, ada sawalas urang nang didatangakan matan Cina. Lawas-kalawasan, katurunan buhannya tatap mandiami Kampung Parit, jadinya rancak disambat Cina Parit atawa Tionghoa Parit.

 Jujuhutan